text: Crida ciutadana per extremar les precaucions davant l'alt risc d'incendi | La Clau - Revista gratuïta del Maresme
  Crida ciutadana per extremar les precaucions davant l'alt risc d'incendi
  L'alcalde de Llavaneres ha emès un ban per demanar la col·laboració de tota la població davant l'alt risc d'incendi forestal
  A Llavaneres i a tota la comarca del Maresme hi ha activada l'alerta per alt risc d'incendi forestal. Per aquest motiu, l'alcalde, Nani Mora, ha emès aquest ban en què fa una crida a la població per extremar les precaucions durant els mesos d'estiu i, especialment, amb motiu de les revetlles de Sant Joan i de Sant Pere.
  Així mateix, des de Protecció Civil es demana seguir les recomanacions de seguretat, sobretot mentre duri l'actual onada de calor, i evitar activitats al medi natural que puguin agreujar la situació de perill d'un foc al bosc.
  En cas de veure una columna de fum aviseu immediatament els serveis d'emergència, al 112, o la Policia Local, al 93 792 69 69.